旧本题唐吴兢撰.兢有"贞观政要",已着录.考"崇文总目"载"古乐府古题要解"共十二卷.晁公武"读书志"称兢纂采汉,魏以来古乐府词凡十卷.又于传记及诸家文集中采乐府所起本义,以释解古题.观"崇文总目"称二书共十二卷,而"读书志"称古乐府十卷,则所余二卷为"乐府古题要解"矣.卷数与今本相合."崇文总目"又载"乐府解题",称不着撰人名氏.与吴兢所撰"乐府古题"颇同,以"江南曲"为首.其后所解差异.此本为毛晋津逮秘书所刊.后有晋跋,称今人以兢所撰与"乐府解题"混为一书.又称太原郭氏诸叙中,辄引"乐府解题"不及"古题要解".今考郭茂倩"乐府诗集"所引"乐府解题",自汉铙歌"上之回"篇始,乃明题吴兢之名.则混为一书,已不始于近代.然茂倩所引,其文则与此书全同,不过偶删一二句,或增入乐府本词一二句,不应互相剿袭至此.疑兢书久佚,好事者因"崇文总目"有""乐府解题"与吴兢所撰乐府颇同"语,因捃拾郭茂倩所引"乐府解题",伪为兢书.而不知王尧臣等所谓与乐府颇同者,乃指其解说古题体例相近,非谓其文全同.观下文即云以"江南曲"为首,其后所解差异,是二书不同之明证.安有两家之书如出一口者乎?且乐府自乐府,杂诗自杂诗,卷末乃载及建除诸体,并及于字谜之类,其为捃拾以足两卷之数,灼然可知矣."晋跋"称是书凡三本,一得之广山杨氏,一得之锡山颜氏,最后乃得一元板.然则是书为元人所赝造也.
乐府之兴,肇于汉魏.历代文士,篇咏实繁.或不睹于本章,便断题取义.赠夫利涉,则述"公无度河";庆彼载诞,乃引"乌生八九子";赋雉斑者,但美绣锦臆;歌天马者,唯叙骄驰乱蹋.类皆若兹,不可胜载.递相祖习,积用为常,欲令后生,何以取正?余顷因涉阅传记,用诸家文集,每有所得,辄疏记之.岁月积深,以成卷轴,向编次之,目为"古题要解"云尔.
右:古词:"青青园中葵,朝露待日晞."言荣华不久,当努力为乐,无至老大乃伤悲也.曹魏改奏文帝所赋"西山一何高",言仙道洪蒙不可识,如王乔赤松,皆空言虚辞,迂怪难信,当观圣道而已.若晋陆士衡"逝矣经天日",复言人运短促,当乘闲长歌,不与古文合.
右:丧歌.旧曲本出于田横门人,歌以葬横.一章言人命奄忽如葬上之露,易晞灭也.词云:"葬上露,何易晞.露晞明朝已复落,人死一去何时归!"二章言人死精魄归于蒿里.词云:"蒿里谁家地,聚敛魂魄无贤愚.鬼伯一何相催促,今乃不得少踟蹰."至汉武帝时,李延年分为二曲,"薤露"送王公贵人,"蒿里"送士大夫庶人,挽柩者歌之,亦呼为"挽柩歌"."左氏春秋":"齐将与吴战于艾陵,公孙夏使其徒歌"虞殡"."杜预注云:"送葬歌也."即丧歌不自田横始矣.复有"泰山吟行",亦言人死精魄归于泰山,"葬露","蒿里"之类也.
右:古词:"鸡鸣高树颠,狗吠深宫中."初言天下方太平,荡子何所之.次言黄金为门,白玉为堂,置酒作倡乐为乐,兄弟三人近侍,荣耀道路,其文与"相逢狭路间行"同.终言桃伤而李仆,谕兄弟当相为表里.若梁刘孝威"鸡鸣篇",但咏鸡而已.
右:古词:"乌生八九子,端坐秦氏桂树间."言乌母生子,本在南山岩石间,而来为秦氏丸所杀;白鹿在苑中,人得以脯;黄鹄摩天,鲤鱼在深渊,人可得而烹煮之.则寿命各有定分,死生驻前后也.若梁刘孝威"城上乌,一年生九雏",但咏乌而已,不言本事.
右:古词:"日出东南隅,照我秦氏楼."旧说邯郸女子秦姓名罗敷,为邑人千乘王仁妻.仁后为赵五家令.罗敷出采桑陌上,赵五登台见而悦之,置酒欲夺焉.罗敷善弹筝,作"陌上桑"以自明,不从.案其歌词,称罗敷采桑陌上,为使君所邀,罗敷盛夸其夫为侍中郎以拒之,与旧说不同.若晋陆士衡"扶桑升朝晖"等,但歌佳人好会,与古调始同而末异.
右:旧说:鲁有秋胡子,纳妻五日而宦于陈,五年乃归.未至家,于路傍见妇人采桑,美,悦之.下车谓曰:"力田不如逢丰年,力耕不如见公卿.吾今有金,愿以与夫人."妇曰:"妇人当采桑力作,以养舅姑,不愿人之金."秋胡归至家,奉金遗母.母使人呼妇,妇至,乃向采桑者妇也.妇恶其行,因东走投河而死.后人哀而赋焉.
右:古词:"吾欲上谒从高山,山头危险大难言."言五岳之上,皆以黄金为宫阙,而多灵兽仙草,可以求长生不死之术,令天神拥护人君以寿考也.旧说"董桃行",后汉游婵和,终有董卓作乱,卒以逃亡.后人习之为歌章,乐府春天之,以为炯戒焉.陆士衡"和风习习薄林",宋谢灵运"春虹散采银河",但言节物芳华,可及时行乐,无使徂龄坐徙而已.晋传休奕著"历九秋篇"十二章,具叙夫妇别离之思,亦题云"拟董桃行",未详也.
右:古词云:"出西门,步念之."始言醇酒肥牛,及时为乐,次言"人生不满百,常怀千载忧.昼短苦夜长,何不秉烛游",末言无贪财惜费,为后世所嗤.诸家乐府诗又有"顺东西门行",为三七言,亦伤时顾阴,有类于此也.
右:晋乐奏魏文帝"夭夭桃园,无子空长",言虚美者多败.又有"韩信鸟尽弓藏;子房保身全名;苏秦倾侧卖主;陈轸忠而有谋,楚怀不纳;吴起智小谋大;郭生古之雅人,燕昭臣之"及"仲连高士,不受千金"等语.若宋鲍照"凤楼二十重",梁戴暠"欲知佳丽地",始则盛夸帝京之美,而末言君恩歇薄,有怨旷沈沦之叹也.
右:古词:"飞来双白鹤,乃从西北来."言雌病,雄不能负之而去,"五里一反顾,六里一徘徊",虽遇新相知,终伤生别离也.又云"何尝快,独无忧",不复为后人所拟也.
右:古词云:"天上何所有,历历种白榆."此篇出诸集,不入"乐志".始言妇有容色,能应门承的,次言善于主馈,终言送迎皆合于礼.若梁简文"陇西四战地",但言辛苦战,佳人怨思而已.
右:古词:"为乐未几时,遭世险巇."其始言逢此百罹,零丁荼毒,古人逊位躬耕,遂我取愿;次言穷达天命,智者不忧,庄周遗名,名垂千载;终方言命如凿石见火,当自娱以颐养,保此百年也.
右:古词云:"汉孝和帝时,洛阳令王君."当时广汉郪人王涣,字稚子,父顺,安定太守.涣少好侠,尚气力,数通轻剽少年.晚改节博学,通于法律.举茂才,除温令,政化大行.人畜牧于野,辄云以付稚子,终无失盗.迁兖州刺史,一年,除拜侍御史.转洛阳令,狱讼止息,发擿奸伏如神.元兴初病卒.老少咨嗟,奠酬以千数.及丧西归,至弘农,人多设祭于路.吏问其故,言我平常持租诣洛阳,有司钞截,恒亡其半,自王君在事,不复见侵枉,故来报耳.人思其德,立祠在安阳亭.有食酒肉,辄往弦歌而祭之.后邓太后下诏褒美,拜其子石为郎.帝事黄老之道,悉毁诸祠庙,惟涣及卓茂庙存焉.按其歌词历述涣本末,与本传合,而题云"雁门大守行",所未详也.若梁简文帝"轻霜中夜下",备言边城征战之思.及皇甫规雁门之问,盖依题焉.
右:古词:"皑如山上雪,皎若云间月."又云:"愿得一心人,白头不相离."始言良人有两意,故来与之相决绝;次言别于沟水之上,叙其本情;终言男儿当重意气,何用于钱刀也.一说司马相如将聘茂陵人女为妾,文君作"白头吟"以自绝,相如乃止.若宋鲍照"直如朱丝绳",陈张正见"平生怀直道",唐虞世南"叶如幽径兰",皆自伤清直芬馥,而遭铄金点玉之谤,君恩似薄,与古文近焉.主以上以上乐府"相和歌".案相和而歌,并汉世街陌讴谣之词,丝竹更相和,执节者歌之.本一部,魏明帝分为二部,更递夜宿.本十七曲,后为十三曲,今所载之外,复有"气出唱精列东光引"等三篇.自"短歌行"以下,晋荀勖采择旧词施用,以代汉魏,故其数广焉.
首章言东临碣石,见沧海之广,日月出入其中.二章言农功毕而商贾往来.三章言乡土不同,人性各异.四章言"老骥伏枥,志在千里.烈士暮年,壮心不已"也.
右:古词盛称舞者之美,宜及芳时为乐.其誉白纻曰:"质如轻云色如银,制以为袍余作巾,袍以光躯巾拂尘."以上乐府曰"白纻歌".按旧史称白绽吴地所出,"白纻舞"本吴舞也.梁武帝令沈约改其词为四时之歌,若"兰叶参差桃半红"即其春歌也.周处"风土记"云:"吴黄龙中,童谣云:'行白者,君追汝,句骊马.'后孙权征公孙渊,海浮乘舶.舶,白也.时和歌犹云行白纻."盖出于此.右汉武帝元封初因至雍,遂通回中道,后数出游幸焉.其歌称帝"游石关,望诸国,月支臣,匈奴服",皆美当时事也.
右:其辞大略言"有所思,乃在大海南,何用问遗君?双珠毒瑁簪.闻君有他心,烧之当风扬其灰.从今已往,勿复相思,而与君绝"也.若齐王融"如何有所思",梁刘绘"别离安可再",但言离思而已.
右:古词,大略言"临高台,下有清水清且寒.江有香草目以兰,黄秸高飞离哉翻.开弓射鹄,令吾主寿万年".若齐谢朓"里常思归",但言归望伤情而已.一作古词言"临高台,下见清水中有黄鹄飞翻,关弓射之,令我主万年".
右:刘生不知何代人,观齐梁已来所为"刘生"词者,皆称其任侠豪放,周游五陵三秦之地.或云抱剑专征为符节官,所未详也.知以上以上乐府横吹曲,有鼓角."周礼":"以{卉鼓}鼓鼓军事用角."旧说云,蚩尢氏帅魍魅与黄帝战于汲鹿之野,帝始命吹角为龙鸣以御之.其后魏武北征乌丸,越涉沙漠,军士闻之,悲而思归.于是减为中鸣,尤更悲矣.又有胡角者,本以应胡笳之声,后渐用之,有双角,即胡乐也.汉博望侯张骞入西域,传其法,唯得"摩诃兜勒"一曲.李延年因胡曲更造新声二十八解,一本多"其法"二字.乘舆以为武乐.东汉以给边将.又有"出关","入关","出塞","入塞","黄覃子""赤之扬","黄鹄吟","陇头吟","折杨柳","望行人"等十曲,皆无其词.若"关山月"已下八曲,后代所加也.
右:旧史五嫱字昭君,汉元帝时,匈奴入朝,诏以嫱配之,号胡阏氏.一说汉元帝后宫既多,不得常见,乃使画工图其形,案图召幸.宫人皆赂画工,多者十万,少者亦不减五万.昭君自恃容貌,独不肯与.工人乃丑图之,遂不得见.及后匈奴入朝,选美人配之,昭君之图当行.及入辞,光彩射人,悚动左右.天子方重失信外国,悔恨不及,穷案其事,画工有杜陵毛延寿,为人形,丑好老少,必得其真.安陵陈敞,新丰刘白龚宽,并工狗马,人形不逮延寿.下杜阳望樊青,尤善布众色.皆同日弃市,籍其资财.汉人怜昭君远嫁,为作歌诗.始武帝以江都王建女细君为公主,嫁乌孙王昆莫,令琵琶马上作乐,以慰其道路之思.其送明君亦然.晋文王讳"昭",故晋人改为"明君".石崇有妓曰绿珠,善歌舞.以此曲教之,而自制"王明君歌",其文悲雅,"我本汉家子"是也."琴操"载:昭君,齐国王穰女.端正闲丽,未尝窥看门户.穰以其有异于人,求之者皆不与.年十七,献之元帝.元帝以地远不之幸,以备后宫.积五六年.帝每游后宫,昭君常恐不出.后单于遗使朝贺,帝宴之,尽召后宫,昭君乃盛饰而至.帝问:"欲以一女赐单于,谁能行者?"昭君乃越席请往.时单于使在旁,帝惊恨不及.昭君至匈奴,单于大悦,以为汉与我厚,纵酒作乐.遗使者报汉,送白璧一双,骏马十疋,胡地珠宝之类.昭君恨帝始不见遇,乃作怨思之歌.单于死,子世达立.昭君谓之曰:"为胡者妻母,为秦者更娶."世达曰:"欲作胡礼."昭君乃吞药而死.
右:旧右旧史云晋有女子曰子夜所作,声至哀.晋武帝太元中,琅琊王轲家有鬼歌之.后人依四时行乐之词,谓之"子夜四时歌",吴声也.
右:宋临川王义庆造也.宋元嘉中,徙彭城王义康于豫章郡.义庆时为江州,相见而哭.文帝闻而怪之,征还宅.义庆大惧,妓妾闻乌夜啼,叩斋阁云:"明日应有赦."及旦,改南兖州刺史,因作此歌.故其和云:"笼窗窗不开,夜夜望郎来."亦有"乌栖曲",不知与此同否.
古右:出于"石城乐".石城有女子名莫愁,善歌谣,故"石城乐"和中复有莫愁声.其辞曰:"莫愁在何处?莫愁石城西.艇子打两桨,催送莫愁来."古歌亦有莫愁,洛阳女,与此不同===
右:宋随王诞始为襄阳郡,元嘉末仍为雍州刺史.夜闻诸女歌谣,因为之词曰:"朝发襄阳城,暮至大堤宿.大阳诸女儿,花艳惊郎目."若裴子野"宋略"称:"晋安侯刘道彦为雍州,有惠化,百姓歌之,谓之"襄阳乐"."盖非此也.以上乐府清商曲也.按蔡邑云:"清商曲,其词不足采著."其曲名有"出郭西门","陆地行车","夹钟","朱堂寝","奉法"等五曲,非止"王昭君"等.一说清商曲,南朝旧乐也.永嘉之乱,中朝旧曲散落江右,无复宋梁新声.元魏孝文帝篡汉,收其所复南音,谓之清商乐,即此等是也.隋平陈,因置酒清商署,若"巴渝","白纻"等曲皆在焉.
右:为汉明帝乐人所作也.明帝为太子时,乐人作歌诗四章,以赞太子之德.一曰"日重光",二曰"月重轮",三曰"星重辉",四曰"海重润".汉末丧乱,后二章亡.旧说云,天子之德,光明如日,规轮如月,光耀如星,沾润如海.太子比德,故云重焉.
右:古词:"翩翩堂前燕,冬藏夏来见."言燕尚冬藏夏来,兄弟乃流宕在他县,主人妇为绽衣服,其夫见而疑之.
右:古词:"为君既不易,为臣良独难."言周公推心辅政,二叔流言,致有雷雨拔木之变.梁简文帝"十五颇有余",自言姝艳,而以谗见毁.又曰:"持此倾城貌,翻为不肖躯."与古文意同辞异.班婕妤"纨扇诗"亦云"怨歌行",不知与此同否.
右:古词云"君子防未然,不处嫌疑间."言君子虽瓜田不纳履,李下不正冠,以远嫌疑也.
言虽甚奇宝器,不遇知己,终不见重,愿逢知己以托意焉.
右:其词与"从军行"同,而兼言燕蓟风物及突骑悍勇之状,与"吴趋行"同也.
右:言轻生重义,慷慨以立功名也.
右:傅休奕:"所思兮何方?乃在西长安."其下因叙别离之思.
右:傅休奕:"昭昭朝时日,皎皎最明月."盖伤十五入君门,一别终华发,望不及偕老,犹望死而同枕之义.
右:言战而半涉溪水见迫,所言皆岭南地.又有"武溪深",亦此类也.
右:其词意常念畴昔,思君之来也.
右:言携手行乐,恐芳时不留,君恩将歇也.
右:言舞而垂其手.亦有"小垂手"及"独垂手"也.
右:旧说卫有贤女,邵王闻其美,请聘之,未至而王薨.太子曰:"吾闻齐桓公得卫女而霸,今卫女贤者,欲留之."大夫曰:"不可.若贤女必不我听,若听必不贤,则不足取也."太子遂留之,果不听.拘于深宫,思归不得,援琴而歌,曲终,益而死.晋石崇亦有"思归引",但归河阳取居.若刘孝威"胡地凭良马",备言思归之状而已.
右:旧说齐宣王时,处士犊沐子所作也.年七十无妻,出采薪于野,见雉雄雌相随而飞,意动心悲,乃仰天而叹曰:"圣王在上,恩及草木鸟兽,而我独不获!"因援琴而歌以自伤.其声中绝.魏武帝宫人有卢女者,故将军阴淑之妹.七岁入汉宫,学鼓琴,特异于余妓,善为新声,能传此曲.至魏明帝崩,出降为尹更生妻.若梁简文帝"晨光照麦畿",但咏雉而已.
右:旧说商陵牧子所作也.娶妻五年无子,父兄将为之改娶,妻闻之,中夜起,倚户而悲啸.牧子闻之,怆然而悲,乃援琴而歌曰:"将乖比翼兮隔天端,山川悠远兮路漫漫,揽衣不寐兮食忘餐."后人因传以为曲焉.
右:旧说伯牙学鼓琴于成连先生,三年而成.至于精神寂寞,情志专一,尚未能也.成连云"吾理由子春在海中,能移人情."乃与伯牙延望,无人.至蓬莱山,留伯牙曰:"吾将迎吾师."刺船而去,旬时不返,但闻海上水汩汲漰澌之声.山林窅冥,群鸟悲号,怆然叹曰:"先生将移我情."乃援琴而歌之.曲终,成连刺船而还.伯牙遂为天下妙手.
右旧说朝鲜津卒霍里子高妻丽玉所作也.子高晨起刺船,有一白首狂夫,被发携壶,乱流而渡,其妻随呼止之,不及,遂溺死.于是其妻援箜篌而鼓之,作歌曰:"公无渡河,公竟渡河,公堕而死当奈何!"声甚凄怆.曲终,亦投河而死.子高还,以其声语丽玉.丽玉伤之,乃引箜篌写其声.闻者莫不堕泪饮泣.丽玉以其声传邻女丽容,名曰"箜篌引".旧史称汉武帝灭南越,祠太乙后土,令乐人侯晖依琴造坎言,坎坎节应也.侯,工人之姓.后语讹"坎"为"空"也.
以上以上乐府琴曲.案上诸语说多出"琴操"等书,"琴操"纪事好与本传相违,今两存者,以广异闻也.
右为汉武帝陈皇后作也.后,长公主嫖女,字阿娇.及卫子夫得幸,后退居长门宫,愁闷悲思.闻司马相如工文章,奉黄金百斤,令灵解愁之辞.相如作"长门赋",帝见而伤之,复得亲幸者数年.后人因其赋为"长门怨"焉.
右为汉成帝班婕妤作也.婕妤,徐令彪之姑,况之女,美而能文.初为帝所宠爱,后幸赵飞燕姊娣,冠于后宫,婕妤自知恩薄,惧得罪,求供养皇太后于长信宫,因为赋及"纨扇诗"以自伤.后人伤之,为"婕妤怨"及拟其诗.
右:旧说魏武帝遗命令其诸子曰:"吾婕妤妓人,皆著铜雀台中.于台上施八尺𰬸帐,朝晡上酒脯粻Я之属,每月朝十五,辄向帐前作妓乐.汝等时时登铜雀台望吾西陵墓田."后人悲其意而为之咏也.铸铜雀置于台上,因名为铜雀台.
妇人自言幸得充闺房,愿勉供妇职,不离君子.思为筦簟,在下以蔽匡床;思为衾帱,在上以卫霜露.缱绻枕席,没齿不忘焉.盖以喻当时士君子事君之心焉.
右:汉繁钦所作也.言妇人不能以礼从人,而自相说媚,乃解衣服玩好致之,用叙绸缪之志.若臂环致拳拳,指环致殷勤,耳珠致区区,香囊致扣扣,跳脱致契阔,佩玉结恩情,自以为志而期于山隅,山阳,山西,山北,终而不答,乃自伤悔焉.
右:晋杨方所作也.妇人言虎啸风起,龙跃云浮,磁石引针,阳燧致火,皆以同声相应,同气相求,我情与君,亦犹形影宫商之不离也.常愿食共并根穗,饮共连理杯,衣共双丝绢,寝共无缝裯,坐必接膝,行必携手,如鸟同心,如鱼比目,利断金石,密逾胶漆焉.
人为一句,连以成文,本七言诗.诗有七言,始于此也.
右:盘屈书之.傅休奕云:"山树高鸟悲."末云"当从中央周四角"提也.
右:回复读之,皆歌而成文也.
右:起"总角"至"百年",历述其幼小丁壮耆耄之状.十岁为一首.陆士衡至百二十时也.
右:道观所唱,备言众仙缥缈轻举之美.
右:若"左氏传"吴艅艎之类也.
右:十二辰所配,若子鼠,丑牛之类.
汉武帝时乃立乐府,以李延年为协律都尉,举司马相如等数十人,造为诗赋,略论律吕,以合八音之调,盖乐府之所肇也.自汉迄唐,作者焱起云合,从未有汇成一编者.惟唐史臣吴兢纂采汉魏以来古乐府词,分为十卷,惜乎不传.传者仅"古题要解"二卷,于传记及诸文集中,采其命名缘起,令后人知所祖习.又有"乐府解题",不着撰人名氏,与吴兢所撰差异.今人混为一书,谬矣.但太原郭氏诸叙中辄引"乐府题解",不及"古题要解",不知何故.余家藏是书凡三本,一得之虞山杨氏,一得之锡山顾氏.二氏素称藏书家,不意施朱傅墨,较订数遍,其间脱简讹字,尚多于几上凝尘.既得元版,颇善,但"会吟行"俱误作"吴吟行".按"会"谓会稽,谢灵运诗"咸共聆"会吟"",故云"其致与"吴趋行"同"也.如"采薇操"亦曰"晨游高举","琴曲"注中引吴兢云云.兹集中不载,岂逸文尚多耶?海隅毛晋识.
吴兢,汴州人.少励志,贯知经史,方直寡谐.比魏元忠荐其才堪论撰,诏直史馆,修国史.私撰"唐书","唐春秋",叙事简核,人以董孤目之.其捃摭乐府故实,与正史互有异同,真堪与"国史补"并垂不朽云.晋又识.
本作品在全世界都属于公有领域,因为作者逝世已经超过100年,并且于1928年1月1日之前出版.
此页面最后编辑于2022年9月22日 (星期四) 02:06.